b'\n_START_ARTICLE_\nOlga Bandelj\n_START_SECTION_\n\xc5\xbdivljenje in delo\n_START_PARAGRAPH_\nOlga Bandelj je doma v Pu\xc5\xa1talu pri \xc5\xa0kofji Loki. Nekaj \xc4\x8dasa je bila ravnateljica vrtca v \xc5\xa0kofji Loki. V letih od 1978 do 1982 je bila sekretarka ob\xc4\x8dinskega sveta Zveze sindikatov Slovenije, dva mandata od 1982 do 1990 pa je bila \xc4\x8dlanica republi\xc5\xa1kega odbora sindikata delavcev vzgoje, izobra\xc5\xbeevanja in znanosti ter \xc4\x8dlanica sveta za \xc5\xbeivljenjske delovne razmere delavcev pri republi\xc5\xa1kem sekretariatu ZSS. Po sindikalni funkciji je bila tudi \xc4\x8dlanica konference za dru\xc5\xbebeno aktivnost \xc5\xbeensk pri RK SZDL._NEWLINE_Sodelovala je tudi pri poklicnem usmerjanju mladine. Delovala je pri Skupnosti za zaposlovanje v Kranju. Skupaj s soavtorji je pripravila publikacijo Pred izbiro poklica (1977) (COBISS). Od leta 1971 je dejavna pri Rde\xc4\x8dem kri\xc5\xbeu v \xc5\xa0kofji Loki in v skupini za samopomo\xc4\x8d starej\xc5\xa1ih. Bila je voditeljica skupine za samopomo\xc4\x8d Vrtnice._NEWLINE_Leta 2000 je za svoje dolgoletno po\xc5\xbertvovalno delo prejela bronasti grb ob\xc4\x8dine \xc5\xa0kofja Loka.'